text: আন্তর্জাতিক খ্যাতিসম্পন্ন চলচ্চিত্র নির্মাতা মৃণাল সেনের প্রথম মৃত্যুবাষিকী পালিত
  আন্তর্জাতিক খ্যাতিসম্পন্ন চলচ্চিত্র নির্মাতা মৃণাল সেনের প্রথম মৃত্যুবাষিকী পালিত বিনোদন / ফরিদপুর /
  ২০১৯-১২-৩০ ১৪:৪০:২২
  ফরিদপুরে নানা আয়োজনের মধ্যে দিয়ে আন্তর্জাতিক খ্যাতিসম্পন্ন চলচ্চিত্র নির্মাতা মৃণাল সেনের প্রথম মৃত্যু বাষিকী পালিত হয়েছে। সাহিত্য পত্রিকা উঠোন এর আয়োজনে মৃণাল সেনের পৈত্রিক ভিটে বাড়িতে এ উপলক্ষে এক আলোচনা সভার আয়োজন করা হয়।
  প্রফেসর আলতাফ হোসেন এর সভাপতিত্বে আলোচনা সভায় প্রধান আলোচক ছিলেন বিশিষ্ট নাট্য গবেষক ড. বিপ্লব বালা। এসময় আলোচনায় অন্যদের মধ্যে অংশনেন উঠোনের সম্পাদক মফিজ ইমাম মিলন, মোঃ মুজিবর রহমান, আবদুর রাজ্জাক রাজা ও সাংবাদিক বিল্লাল হোসেন।
  এসময় বক্তারা বলেন, মৃণাল সেন শুধু বাংলাদেশ বা ভারতের গন্ডিতে সীমাবদ্ধ ছিলেন না। তিনি ছিলেন সারা বিশ্বের সিনেমা প্রেমীদের অন্তরে। তিনিই একমাত্র ব্যক্তি যিনি ৮টি ভাষায় চলচিত্র নির্মান করে সারা বিশ্বকে তাক লাগিয়ে দিয়েছেন। আর এমন কৃতি সন্তানের বাড়ি বাংলাদেশের ফরিদপুরে হওয়ায় আমরা গর্বিত।